Et lite til middelsstort (vingespenn 24 – 34 mm), kraftig nattfly, livlig farget i rødbrunt, svart og hvitt. Arten er lett å kjenne igjen. Forkroppen (thorax) er rødbrun med hvite tverrflekker over der forvingen er festet, et par hvite flekker på sidene bak og to små, hvite flekker ved scutellum. er rødbrun med svarte og hvite tegninger. To svarte og hvite tverrlinjer (mellomlinjer) avgrenser et nesten ovalt midtfelt. Mellomlinjene møtes ved bakkanten og nesten også ved framkanten. I midtfeltet sitter det svartkantede, hvite nyre- og ringmerker. Nyremerket er kommaformet. Bak ringmerket er det et avlangt, svartkantet, lysbrunt tappmerke. Langs ytterkanten er det en rad av vekselvis hvite og svarte pileflekker. er grå. Larven er brunlig med mer eller mindre utviklede, hvite eller gulaktige lengdeflekker eller -striper.